paragraph_text: Većinu srednjoeuropskih vrsta ptica svrstava se u tu skupinu. U nekim zemljama tog dijela Europe oko 80% vrsta su djelomične selice. Poznat primjer takve vrste ponašanja su zebe (Fringilla coelebos) kod kojih samo ženke ujesen odlaze na jug, dok mužjaci ostaju. I strnadice (Emberiza citrinella), crnokape grmuše (Sylvia atricapilla), crvendaći (Erithacus rubecula), čvorci (Sturnus vulgaris), češljugari (Carduelis carduelis) kao i zviždaci (Phylloscopus collybita) su dio ove grupe ptica.